**Projektas**

| **PLUNGĖS RAJONO SAVIVALDYBĖS**  **taryba**  **sprendimas**  **DĖL LOŠIMŲ ORGANIZAVIMO VIETOS POVEIKIO VIEŠAJAI TVARKAI, ŠVIETIMUI, KULTŪRAI, VISUOMENĖS SVEIKATAI, GYVENAMAJAI APLINKAI IR KRIMINOGENINEI SITUACIJAI KONKREČIŲ VERTINIMO KRITERIJŲ IR PRAŠYMŲ NAGRINĖJIMO TVARKOS APRAŠO PATVIRTINIMO** |
| --- |

2023 m. vasario 23 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos azartinių lošimų įstatymo 241 straipsnio 2 dalimi ir Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašu, patvirtintu Lošimų priežiūros tarnybos direktoriaus 2022 m. kovo 30 d. įsakymu Nr. DIE-180 „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių rekomendacinių vertinimo kriterijų sąrašo patvirtinimo“, Plungės rajono savivaldybės taryba nusprendžia:

1. Patvirtinti Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašą (pridedama).

2. Teisės aktą skelbti Teisės aktų registre (TAR) ir Savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Administracijos patarėjas Dalius Pečiulis

Sprendimo projektą rengė:

Juridinio ir personalo administravimo skyriaus patarėjas Antanas Gedrimas,

Švietimo ir sporto skyriaus vedėjas Gintautas Rimeikis,

savivaldybės gydytoja Oresta Gerulskienė

PATVIRTINTA

Plungės rajono savivaldybės

tarybos 2023 m. vasario 23 d.

sprendimu Nr. T1-

**LOŠIMŲ ORGANIZAVIMO VIETOS POVEIKIO VIEŠAJAI TVARKAI, ŠVIETIMUI, KULTŪRAI, VISUOMENĖS SVEIKATAI, GYVENAMAJAI APLINKAI IR KRIMINOGENINEI SITUACIJAI KONKREČIŲ VERTINIMO KRITERIJŲ IR PRAŠYMŲ NAGRINĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašas (toliau – Aprašas) nustato sutikimų atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje išdavimo Plungės rajono savivaldybėje (toliau – Savivaldybė) tvarką ir konkrečios lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų (toliau – kriterijai) taikymo ir prašymų nagrinėjimą.

2. Aprašas galioja visoje Savivaldybės teritorijoje ir yra taikomas bendrovei, turinčiai teisę organizuoti lošimus, norinčiai atidaryti ar steigti lošimų organizavimo vietą ar tęsti lošimų organizavimo veiklą (toliau – bendrovė) lošimų organizavimo vietoje.

3. Apraše vartojamos sąvokos suprantamos taip, kaip jos apibrėžtos Lietuvos Respublikos azartinių lošimų įstatyme ir kituose Lietuvos Respublikos teisės aktuose.

**II SKYRIUS**

**KRITERIJŲ NUSTATYMAS IR TAIKYMAS**

4. Savivaldybės administracija, nustačiusi, kad bendrovė pateikė visus privalomus pateikti dokumentus ir informaciją, atlieka konkrečios prašyme nurodytos lošimų organizavimo vietos poveikio švietimui, kultūrai, visuomenės sveikatai, viešajai tvarkai gyvenamajai aplinkai ir kriminogeninei situacijai vertinimą.

5. Nustatomi šie kriterijai bendrovei, kuri ketina naujai atidaryti ar steigti lošimų organizavimo veiklą:

5.1. gyvenamųjų patalpų savininkų sutikimai. Jeigu lošimų organizavimo vietą ketinama atidaryti ar steigti pirmajame gyvenamojo namo aukšte, kuriame esančios negyvenamosios patalpos pagal namo projektą ir eksploataciją yra pritaikytos kitai veiklai ir turi pagrindinį įėjimą iš gatvės pusės, nesutampantį su įėjimu į namo laiptinę, privalomi gyvenamojo namo gyvenamosios paskirties patalpų savininkų daugumos laisvos formos rašytiniai sutikimai atidaryti ar steigti lošimų organizavimo vietą (automatų ar bingo saloną, lošimo namus (kazino), lažybų ir totalizatoriaus punktą, įskaitant žirgų totalizatoriaus punktą);

5.2. atstumas iki švietimo įstaigos. Atstumas nuo lošimų organizavimo vietos iki švietimo įstaigos turi būti ne mažesnis nei 100 m. Atstumas matuojamas nuo švietimo įstaigos išorinės pastato sienos (matuojant nuo artimiausio pastato kampo) iki lošimų organizavimo vietos išorinės pastato sienos (matuojant tiesia trajektorija iki artimiausio pastato kampo);

5.3. atstumas iki kultūros ir sveikatos įstaigų. Atstumas nuo lošimų organizavimo vietos iki kultūros ir sveikatos įstaigų turi būti ne mažesnis nei 100 m. Atstumas matuojamas nuo kultūros ar sveikatos priežiūros įstaigų išorinės pastato sienos (matuojant nuo artimiausio pastato kampo) iki lošimų organizavimo vietos išorinės pastato sienos (matuojant tiesia trajektorija iki artimiausio pastato kampo);

5.4. atstumas iki religinių bendruomenių ar bendrijų. Atstumas nuo lošimų organizavimo vietos iki pastato, kuriame yra įsikūrusi religinė bendruomenė ar bendrija, turi būti ne mažesnis nei 100 m. Atstumas matuojamas nuo religinės bendruomenės ar bendrijos teritorijos pradžios ar pastato, kuriame įsikūrusi religinė bendruomenė ar bendrija, išorinės sienos iki lošimų organizavimo vietos išorinės sienos.

6. Bendrovei ketinant tęsti lošimų organizavimo veiklą konkrečioje lošimų organizavimo vietoje, vertinamas nusikalstamų veikų ir administracinių nusižengimų, susijusių su viešosios tvarkos pažeidimais lošimų organizavimo vietoje, skaičius. Nustatoma, kad lošimų organizavimo vieta atitinka kriterijų, jeigu per pastaruosius 24 mėn. nusikalstamų veikų ir administracinių nusižengimų, susijusių su viešąja tvarka, skaičius neišaugo daugiau negu 10 procentų (duomenys tikrinami 100 m spindulio teritorijoje nuo konkrečios lošimų organizavimo vietos adreso).

Kriterijaus vertinimui naudojami Informatikos ir ryšių departamento prie Lietuvos Respublikos vidaus reikalų ministerijos viešai prieinami duomenys (<https://maps.ird.lt/map/>), vertinant 24 mėn. laikotarpį iki prašymo užregistravimo Savivaldybės administracijoje dienos.

7. Savivaldybės administracijos skyrių darbuotojai, prireikus pagal kompetenciją, privalo Savivaldybės administracijos darbuotojui, nagrinėjančiam bendrovės prašymą ir atliekančiam bendrą poveikio vertinimą, ne vėliau kaip per 3 (tris) darbo dienas raštu suteikti prašomą informaciją, susijusią su konkrečios lošimų organizavimo vietos bendru poveikio vertinimu.

8. Savivaldybės administracija rengia Savivaldybės tarybos sprendimo projektą dėl sutikimo naujai atidaryti ar steigti lošimų organizavimo veiklą, jei bendrovė pateikė visus privalomus dokumentus bei informaciją ir atitinka Aprašo 5 punkte nustatytus kriterijus.

9. Savivaldybės administracija rengia Savivaldybės tarybos sprendimo projektą dėl sutikimo tęsti lošimų organizavimo veiklą lošimų organizavimo vietoje, jei bendrovė pateikė visus privalomus dokumentus bei informaciją ir atitinka Aprašo 6 punkte nustatytą kriterijų.

10. Savivaldybės tarybos sprendimų projektai dėl sutikimo atidaryti ar steigti lošimų organizavimo vietą ar sutikimo tęsti lošimų organizavimo veiklą lošimų organizavimo vietoje nerengiami, jeigu:

10.1. paaiškėja, kad lošimų organizavimo vietą ketinama atidaryti ar steigti Lietuvos Respublikos azartinių lošimų įstatymo 10 straipsnio 2 dalyje nurodytose vietose;

10.2. neatitinka Aprašo 5 punkte nustatytų kriterijų, kai ketinama naujai atidaryti ar steigti lošimų organizavimo veiklą;

10.3. neatitinka Aprašo 6 punkte nustatytų kriterijų, kai ketinama tęsti lošimų organizavimo veiklą konkrečioje lošimų organizavimo vietoje;

10.4. bendrovė per 5 (penkias) darbo dienas nepateikia trūkstamų dokumentų ir (ar) nepašalina prašyme nustatytų trūkumų;

10.5. bendrovė raštu kreipėsi į Savivaldybės administraciją dėl prašymo atšaukimo.

11. Savivaldybės administracija apie atsisakymą rengti Savivaldybės tarybos sprendimo projektą, esant Aprašo 10 punkte nustatytiems pagrindams, bendrovę informuoja raštu.

12. Savivaldybės taryba priima sprendimą sutikti arba nesutikti atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje.

13. Apie Savivaldybės tarybos priimtą sprendimą bendrovė informuojama raštu.

**III SKYRIUS**

**PRAŠYMŲ TEIKIMAS IR NAGRINĖJIMAS**

14.Bendrovė, norinti atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje, elektroniniu būdu, paštu, asmeniškai ar per įgaliotą asmenį Savivaldybės administracijai pateikia:

14.1. nustatytos formos prašymą (priedas);

14.2. įgaliojimą, jeigu bendrovės vardu prašymą ir dokumentus pasirašo ir pateikia įgaliotas asmuo;

14.3. valstybės narės, kurioje užsienio bendrovė yra įsteigta, institucijos, suteikusios teisę užsienio bendrovei vykdyti lošimų veiklą toje valstybėje narėje, rašytinį patvirtinimą arba institucijos išduotą leidimą, patvirtinančius, kad užsienio bendrovė turi teisę vykdyti lošimų veiklą toje valstybėje narėje, jeigu prašymą pateikia užsienio bendrovės filialas, turintis buveinę Lietuvos Respublikoje ir atliekantis visas juridinio asmens funkcijas ar dalį jų;

14.4. gyvenamojo namo gyvenamosios paskirties patalpų savininkų daugumos laisvos formos rašytiniai sutikimai atidaryti ar steigti lošimų organizavimo vietą (automatų ar bingo saloną, lošimo namus (kazino), lažybų ir totalizatoriaus punktą, įskaitant žirgų totalizatoriaus punktą), jeigu lošimų organizavimo vietą ketinama atidaryti ar steigti pirmajame gyvenamojo namo aukšte, kuriame esančios negyvenamosios patalpos pagal namo projektą ir eksploataciją yra pritaikytos kitai veiklai ir turi pagrindinį įėjimą iš gatvės pusės, nesutampantį su įėjimu į namo laiptinę. Jeigu patalpa nuosavybės teise priklauso keliems savininkams, jiems jų susitarimu teisės aktų nustatyta tvarka atstovauja vienas asmuo, kuris turi vieną balsą.

15. Prašymas registruojamas Savivaldybės dokumentų valdymo sistemoje. Jeigu teikiant prašymą buvo pateikti ne visi ir (ar) neteisingai užpildyti dokumentai arba jie neatitinka dokumentams keliamų reikalavimų, arba pateikti neteisingi ar netikslūs duomenys, trūkstamiems dokumentams ir (ar) informacijai pateikti ir (ar) patikslinti nustatomas 5 (penkių) darbo dienų terminas nuo pranešimo apie bendrovės prašyme nustatytus trūkumus išsiuntimo dienos, pradedant skaičiuoti nuo kitos po pranešimo išsiuntimo darbo dienos. Apie nustatytą papildomą terminą dokumentams ir (ar) informacijai pateikti bendrovė informuojama raštu.

16. Bendrovės prašymo Savivaldybės administracijoje išnagrinėjimo terminas yra 20 (dvidešimt) darbo dienų (jeigu pateikti ne visi, nevisiškai, neteisingai užpildyti dokumentai arba jie neatitinka dokumentams keliamų reikalavimų, arba pateikti neteisingi duomenys, terminas skaičiuojamas nuo visų papildytų (patikslintų) dokumentų gavimo dienos), per kurį:

16.1. patikrinami bendrovės prašyme pateikti duomenys;

16.2. pagal Apraše nustatytus kriterijus atliekamas konkrečios lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai vertinimas.

17. Savivaldybės taryba sprendimų projektus svarsto ir sprendimus priima Savivaldybės tarybos patvirtintame reglamente nustatyta tvarka ir terminais.

**IV SKYRIUS**

**BAIGIAMOSIOS NUOSTATOS**

18. Asmens duomenys tvarkomi vadovaujantis Lietuvos Respublikos asmens duomenų teisinės apsaugos įstatymo nuostatomis ir kitais teisės aktais, reglamentuojančiais asmens duomenų apsaugą ir saugumą.

19. Savivaldybės tarybos priimti sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lošimų organizavimo vietos poveikio viešajai

tvarkai, švietimui, kultūrai, visuomenės sveikatai,

gyvenamajai aplinkai ir kriminogeninei situacijai

konkrečių vertinimo kriterijų ir prašymų nagrinėjimo

tvarkos aprašo

priedas

(bendrovės pavadinimas, kodas, adresas, el. paštas, telefono numeris)

PLUNGĖS RAJONO SAVIVALDYBĖS ADMINISTRACIJAI

**PRAŠYMAS**

**IŠDUOTI (PRATĘSTI) SUTIKIMĄ DĖL LOŠIMŲ ORGANIZAVIMO VIETOS**

20 \_\_ m. \_\_\_\_\_\_\_\_\_\_\_\_\_\_\_\_\_\_ d.

Plungė

Prašau išduoti sutikimą atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje *(reikiamą pabraukti*).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(lošimų organizavimo vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(lošimų rūšys)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(esami lošimų įrenginiai, jų skaičius)

**PRIDEDAMA:**

1. Dokumentai, lapai (-ų).

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| (Pareigų pavadinimas) | (Parašas) | (Vardas, pavardė) |

**PLUNGĖS RAJONO SAVIVALDYBĖS ADMINISTRACIJOS DIREKTORIAUS 2023 m. SAUSIO 31 D. ĮSAKYMU NR. DE-80 SUDARYTA DARBO GRUPĖ**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL LOŠIMŲ ORGANIZAVIMO VIETOS POVEIKIO VIEŠAJAI TVARKAI, ŠVIETIMUI, KULTŪRAI, VISUOMENĖS SVEIKATAI, GYVENAMAJAI APLINKAI IR KRIMINOGENINEI SITUACIJAI KONKREČIŲ VERTINIMO KRITERIJŲ IR PRAŠYMŲ NAGRINĖJIMO TVARKOS APRAŠO PATVIRTINIMO“** |
| 2023 m. vasario 6 d.  Plungė |

1. **Parengto teisės akto projekto tikslai, problemos esmė.**

Patvirtinti Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašą (toliau – Aprašas).

**2. Kaip šiuo metu yra sprendžiami projekte aptarti klausimai.**

Šiuo metu derinimas nėra vykdomas.

**3. Kodėl būtina priimti sprendimą, kokių pozityvių rezultatų laukiama.**

Nuo 2022 m. liepos 1 d. įsigaliojo Lietuvos Respublikos azartinių lošimų įstatymo pakeitimo nuostatos, kuriose nustatyta, kad bendrovės, norinčios steigti lošimo namus ar tęsti jų veiklą, privalo gauti Savivaldybės tarybos, kurios teritorijoje planuojama vykdyti ši veikla, sutikimą. Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečius vertinimo kriterijus ir prašymų nagrinėjimo tvarką privalo nustatyti savivaldybių tarybos.

Patvirtinus šį Aprašą bus užtikrinamas tinkamas lošimų veiklos organizavimas Plungės rajono savivaldybės teritorijoje, bus sudaryta galimybė įvertinti situaciją, ar bendrovė gali vykdyti lošimų organizavimo veiklą pagal nustatytus kriterijus.

**4. Siūlomos teisinio reguliavimo nuostatos.**

Bus nustatyta, kad bendrovės, norinčios steigti lošimo namus ar tęsti jų veiklą, privalės kreiptis į Savivaldybę ir gauti Savivaldybės tarybos, kurios teritorijoje planuojama vykdyti ši veikla, sutikimą. Sutikimui gauti bus atliekamas lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai vertinimas.

**5. Pateikti skaičiavimus, išlaidų sąmatas, nurodyti finansavimo šaltinius.**

Papildomų lėšų šiam sprendimo projektui įgyvendinti nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Vertinimas atliekamas vadovaujantis LR korupcijos prevencijos įstatymo 8 straipsnio 1 dalies nuostatomis. Pažyma pridedama.

**8. Nurodyti, kieno iniciatyva sprendimo projektas yra parengtas.**

Vadovaujantis Lietuvos Respublikos azartinių lošimų įstatymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Nėra.

**11. Kita svarbi informacija**.

Sprendimą vykdys Plungės rajono savivaldybės administracija.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjai:

Švietimo ir sporto skyriaus vedėjas Gintautas Rimeikis

savivaldybės gydytoja Oresta Gerulskienė

Juridinio ir personalo administravimo skyriaus patarėjas Antanas Gedrimas