**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO ĮGYVENDINTI PROJEKTĄ „PLUNGĖS M. OGINSKIO DVARO SODYBOS PASTATO – ŽIRGYNO PRITAIKYMAS VISUOMENĖS KULTŪROS REIKMĖMS (III ETAPAS)“, JO ĮGYVENDINIMO PLANO TEIKIMUI FINANSAVIMUI GAUTI BEI LĖŠŲ SKYRIMUI**

2023 m. vasario 23 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 punktu bei 2021–2030 m. Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ veiklos „7.1. Kultūros paveldo aktualizavimas ir įveiklinimas“ projektų finansavimo sąlygų aprašu, patvirtintu Lietuvos Respublikos kultūros ministro 2022 m. gruodžio 2 d. įsakymu Nr. ĮV-961, Plungės rajono savivaldybės taryba n u s p r e n d ž i a:

1. Pritarti biudžetinės įstaigos Žemaičių dailės muziejaus kartu su partneriu projekto „Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas)“ (toliau – Projektas) įgyvendinimui ir jo įgyvendinimo plano teikimui finansavimui gauti pagal pažangos priemonę Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“.

2. Nustatyti, kad Projekto partnerio teises, rengiant ir vykdant Projektą, įgyvendins Plungės rajono savivaldybės administracija.

3. Prisidėti prie Projekto įgyvendinimo Savivaldybės lėšomis ne mažiau 36 proc. Projekto vertės visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas.

4. Įpareigoti Žemaičių dailės muziejų teikti Projekto įgyvendinimo planą ir kitus susijusius dokumentus, nurodytus kvietime Nr. 06-006-K.

5. Įgalioti Žemaičių dailės muziejaus direktorių pasirašyti visus su Projekto įgyvendinimo plano teikimu bei Projekto įgyvendinimu susijusius dokumentus.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Sprendimą rengė

Strateginio planavimo ir investicijų skyriaus vyr. specialistė Simona Derkintė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO ĮGYVENDINTI PROJEKTĄ „PLUNGĖS M. OGINSKIO DVARO SODYBOS PASTATO – ŽIRGYNO PRITAIKYMAS VISUOMENĖS KULTŪROS REIKMĖMS (III ETAPAS)“, JO ĮGYVENDINIMO PLANO TEIKIMUI FINANSAVIMUI GAUTI BEI LĖŠŲ SKYRIMUI“** |
| 2023 m. vasario 7 d.  Plungė |

**1. Parengto teisės akto projekto tikslai, uždaviniai, problemos esmė**. Sprendimo projekto tikslas – gauti Plungės rajono savivaldybės tarybos pritarimą Žemaičių dailės muziejaus rengiamam projektui „Plungės M. Oginskio dvaro sodybos pastato – žirgyno pritaikymas visuomenės kultūros reikmėms (III etapas)“ (toliau – Projektas). Projektas planuojamas įgyvendinti pagal kvietimą, kuris parengtas vadovaujantis 2021–2030 metų plėtros programos valdytojos Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ veikos „7.1. Kultūros paveldo aktualizavimas ir įveiklinimas“ projekto finansavimo sąlygų aprašo, patvirtinto Lietuvos Respublikos kultūros ministro 2022 m. gruodžio 2 d. įsakymu Nr. ĮV-961.

**2. Kaip šiuo metu yra sprendžiami projekte aptarti klausimai.** Šiuo metu yra įgyvendinami projektai: „Projektas „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (I etapas)“ ir „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (II etapas)“. Abiejų etapų rangos darbai yra baigti, liko įranga ir baldai. I etapu buvo sutvarkyta pagrindinė žirgyno pastato salė bei stogo dalis virš jos. Suremontuotas salės balkonas, iš balkono suprojektuoti du evakuaciniai išėjimai į skirtingas pastato puses. Atlikti sienų bei lubų kapitalinio remonto darbai, modernizuotas apšvietimas, įrengta gaisrinė signalizacija, vaizdo stebėjimo ir apsaugos signalizacija. Įrengtos šildymo ir vėdinimo sistemos, pirmame aukšte, atskiroje patalpoje, įrengtas šilumos punktas. II etape užbaigti stogo tvarkybos darbai, atlikti pastato kairinės pusės pirmo aukšto tvarkomieji statybos ir paveldosaugos darbai. Įrengti renginių dalyvių (vyrų ir moterų) persirengimo kambariai, tualetai, dušai, valymo inventoriaus patalpa, laiptinė, holas, koridorius.

Šiuo metu jau yra paruoštas techninis projektas likusiai pastato daliai sutvarkyti. Atlikta projekto ekspertizė, išduotas leidimas atlikti statinio kapitalinį remontą bei leidimas atlikti kultūros paveldo objekto ar kultūros paveldo statinio tvarkybos darbus. Projektas yra suskaidytas į 4 etapus:

I etapu – 1 aukštas – numatomos patalpos: holas, lankytojų tualetai, rūbinė, laiptinė, rekuperacinės vėdinimo įrangos patalpa.

II etapu – I aukštas – numatomos patalpos: laiptinė, ūkinio inventoriaus patalpa. II aukštas –numatomos patalpos: repeticijų salė, poilsio zona, mokytojų patalpos, persirengimo patalpos, san. mazgai, laiptinė, pagalbinė patalpa.

III etapu – 2 aukštas – numatomos patalpos: kino salė, kino aparatinė, holas, pagalbinės patalpos, tarnybinės patalpos, san. mazgai, laiptinė su keltuvu.

IV etapu – 1 aukštas – numatomos patalpos: tambūras, mažoji renginių salė, dalinis aplinkos sutvarkymas, pritaikant lankytojams su negalia.

Bendra techninio projekto vertė 2 958913,94 Eur.

|  |  |  |  |  |
| --- | --- | --- | --- | --- |
|  | **Rangos darbai, Eur** | **Tvarkybos darbai, Eur** | **Rezervas**  **10 %, Eur** | **Iš viso, Eur** |
| I etapas | 674423,19 | 48896,69 | 72331,988 | 795651,87 |
| II etapas | 770662,46 | 117339,01 | 88800,147 | 976801,62 |
| III etapas | 475669,73 | 115378,64 | 59104,837 | 650153,21 |
| IV etapas | 318334,8 | 16957,52 | 33529,232 | 368821,55 |
| Projektavimo ir inžinerinės paslaugos | 152259,72 |  | 15225,972 | 167485,69 |
|  |  |  |  | 2958913,94 |

**3. Kodėl būtina priimti sprendimą, kokių pozityvių rezultatų laukiama.** Sutvarkius likusią pastato dalį, bus galima įveiklinti visą pastatą (pastato I aukštą), organizuoti įvairius renginius.

**4. Siūlomos teisinio reguliavimo nuostatos.** Nėra.

**5. Pateikti skaičiavimus, išlaidų sąmatas, nurodyti finansavimo šaltinius.** Kvietimo suma – 12 mln. Eur Europos Sąjungos lėšų, maksimalus paramos intensyvumas – 85 %, bet ne daugiau kaip 750 tūkst. Eur. Nuosavo įnašo dydis yra ne mažiau kaip 15 % visų tinkamų finansuoti projekto išlaidų.

Papildomi balai bus skiriami, jeigu prie visų tinkamų finansuoti išlaidų bus prisidėta daugiau nei 15%:

Iki 1 % – 0 balų;

1-5 % – 10 balų;

6-10 % – 20 balų;

11-20 % – 30 balų;

21 ir daugiau % – 40 balų.

**Norint gauti maksimalų balų skaičių, t. y. 40 balų, prie projekto reikia prisidėti ne mažiau kaip 15+21=36 %.**

Planuojama įgyvendinti I ir IV etapus, t. y. sutvarkyti I aukšto patalpas dešinėje pusėje.

Preliminarūs projekto paskaičiavimai:

|  |  |  |  |
| --- | --- | --- | --- |
|  | I etapas, Eur | IV etapas, Eur | Iš viso, Eur |
| Statybos darbai | 674 423,19 | 318 334,80 | 992 757,99 |
| Teritorijos tvarkymo darbai |  | 49 637,90 | 49 637,90 |
| Tvarkomieji darbai | 48 896,69 | 16 957,52 | 65 854,21 |
| Iš viso statybos darbai | 723 319,88 | 384 930,22 | 1 108 250,10 |
| Techninė priežiūra (2,5-5 proc.) imama 3,75 proc. | 27 124,50 | 14 434,88 | 41 559,38 |
| Projekto vykdymo priežiūra (sutartis iki 2026 liepos 21 d) 0,34 proc. | 2 459,29 | 1 308,76 | 3 768,05 |
| **Įranga** | 157 000,00 | 40 000,00 | 197 000,00 |
| Privalomos matomumo ir informavimo apie ES fondų investicijų veiklas išlaidos | 1 357,09 |  | 1 357,09 |
| Iš viso | 911 260,75 | 440 673,87 | 1 351 934,62 |
| Netiesioginės išlaidos (Iki 7 proc. tiesioginių projekto išlaidų) – imama 5 proc. | 45 563,04 | 22 033,69 | 67 596,73 |
|  |  |  |  |
| **Iš viso** | **956 823,79** | **462 707,56** | **1 419 531,35** |
| **Finansavimo šaltiniai:** | | | |
| ES lėšų maksimalus galimas skyrimas |  |  | **750 000,00** |
| Savivaldybės prisidėjimas |  |  | **669 531,35** |
| Savivaldybės prisidėjimo procentas |  |  | **47,17** |
|  |  |  |  |
| **Būtina įranga rodiklių pasiekimui** | **Suma, Eur** |  |  |
| IV etapas: |  |  |  |
| Edukacinė erdvė: interaktyvi programa vaikams | 40 000,00 |  |  |
| Iš viso IV etapas | 40 000,00 |  |  |
| I etapas: |  |  |  |
| Kėdės balkonui 100 vnt. | 25 000,00 |  |  |
| Įgarsinimo įranga holo patalpose | 15 000,00 |  |  |
| Lankytojų recepcija | 50 000,00 |  |  |
| Minkštasuoliai su staliukais, 4 vnt. | 4 000,00 |  |  |
| Ekspozicinė įranga, kabinimo sistema | 5 000,00 |  |  |
| Tualeto patalpų įranga (džiovintuvai, rankšluostinės, dozatoriai, šiukšliadėžės, popieriaus laikikliai, veidrodžiai) | 8 000,00 |  |  |
| Interaktyvus ekranas su įdiegta edukacine programa žirgyno ir parko pristatymui | 10 000,00 |  |  |
| Audiogidas su integruotu 30 min. pasakojimu | 40 000,00 |  |  |
| Iš viso I etapas | **157 000,00** |  |  |

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nereikia.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo galimybių nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos ir Žemaičių dailės muziejaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**  Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita). Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai įsisavinti skiriamas ES lėšas.* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Didesnės apimties projektai duos daugiau socialinės naudos, kadangi Plungėje vyks daugiau renginių.* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Turės teigiamos įtakos, nes didės Plungės miesto patrauklumas.* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Teigiamai paveiks regiono plėtrą, nes padidės įgyvendinamų projektų veiklų apimtys, bus pagerinta gyvenimo kokybė ir aplinka* | *Nenumatoma* |
| *Kitoms sritims, asmenims ar jų grupėms* | *Turės teigiamos įtakos Plungės rajono ir miesto gyventojams bei svečiams.* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus

vyr. specialistė Simona Derkintė